วันที่ 20 ก.ค.ผมออกกำลังกายอยู่เลยถอดเสื้อวางไว้ที่หัวไหล่ ผมมีรอยช้ำตรงอกแล้วพี่เอามือที่เลอะน้ำลายสุนัขมาเช็ดเสื้อแล้วมาโดนรอยช้ำแล้วผมเอาเสื้อที่เลอะน้ำลายสุนัขมาเช็ดหน้า ผมต้องไปฉีดวัคซีนกระตุ้นพิษสุนัขบ้าไหมครับ แต่ผมพึ่งฉีดวัคซีนกระตุ้นพิษสุนัขบ้ามาวันที่8ก.ค.
สวัสดีค่ะ หากผิวหนังที่บริเวณอกมีแค่รอยช้ำ ไม่ได้เป็นบาดแผลถลอก หรือบาดแผลที่มีเลือดออก การนำเสื้อที่เปื้อนน้ำลายสุนัขมากโดนผิวหนังที่มีรอยช้ำดังกล่าว โอกาสที่จะติดเชื้อพิษสุนัขบ้าไม่น่าเกิดขึ้นได้ส่วนการนำเสื้อที่เปื้อนน้ำลายมาเช็ดหน้า หากไม่ได้เช็ดโดนดวงตา เช็ดเข้าไปรูจมูก หรือเข้าไปในปาก โอกาสที่จะติดเชื้อพิษสุนัขบ้าก็ไม่น่าเกิดขึ้นได้เช่นกันนอกจากนี้ หากได้ฉีดวัคซีนพิษสุนัขบ้ากระตุ้นไปครั้งล่าสุดคือ 8 ก.ค. เมื่อเกิดเหตุการณ์ในวันที่ 20 ก.ค.ดังเล่ามานี้ จึงยังไม่จำเป็นต้องไปฉีดวัคซีนพิษสุนัขบ้ากระตุ้นแต่อย่างใดค่ะและหาก เคยได้รับการฉีดวัคซันป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม และได้รับการฉีดกระตุ้นมาหลายครั้งแล้ว วัคซีนก็จะช่วยป้องกันการเกิดโรคไปได้นาน 2-3 ปี ในอนาคตเมื่อเกิดเหตุโดนสัตว์กัดหรือข่วน ที่ทำให้มีบาดแผลเพียงเล็กน้อย หรือเกิดเหตุการณ์คล้ายๆ กันอีกกับครั้งล่าสุดนี้ ก็ไม่จำเป็นต้องไปฉีดวัคซีนกระตุ้นอีกไปนาน 2-3 ปีค่ะ